Blackburn Rovers
Store norske leksikon,Sport og spill,Ballsport,Fotball,Engelsk fotball
Blackburn Rovers er en engelsk fotballklubb, stiftet i 1875. Blackburn spiller sine hjemmekamper på Ewood Park som har en kapasitet på 31 367 tilskuere. Klubben har vunnet det engelske seriemesterskapet én gang og FA-cupen fem ganger.
Blackburn spiller i Englands nest øverste serie, Championship, i sesongen 2021–2022. Historie Blackburn er en gammel storklubb som hadde sin storhetstid på 1880-tallet da de vant FA-cupen fem ganger i perioden 1884 til 1891 samt seriemesterskapet i 1911/1912 og 1913/1914. Etter flere magre år fikk klubben en kortvarig oppblomstring under manager Kenny Dalglish i midten av 1990-årene og vant blant annet Premier League i 1994/1995.Klubben spilte i Premier League i ti før de rykket ned i 2012. De siste årene har Blackburn slitt ytterligere og rykket blant annet ned til nivå tre i det i engelske ligasystemet (League One) i 2017, men rykket rett opp igjen påfølgende sesong. Spillere Mest kjente spiller er Alan Shearer.Nordmennene Tore Pedersen, Henning Berg (seriemester 1994/1995), Egil Østenstad, Lars Bohinen, Stig Inge Bjørnebye (ligacupmester 2002), Martin Andresen, Morten Gamst Pedersen og Joshua King har spilt for klubben. Meritter Ligamesterskap (3): 1911/1912, 1913/1914 og 1994/1995 FA Cup (6): 1884, 1885, 1886, 1890, 1891 og 1928 Ligacup: 2002 Les mer i Store norske leksikon engelsk fotball fotball Eksterne lenker Blackburns offisielle nettside  Blackburn Rovers på Twitter